Unatro estau eslavo, Rusia, ocupó o puesto cheopolitico de Polonia quan entró en decadencia. En a Europa d'os Imperios os pueblos eslavos yeran repartius entre l'Imperio Ruso, l'Imperio Otomán, l'Imperio Austro-Hongaro y Prusia u dimpués Imperio Alemán, y por ixo a primera Guerra Mundial afectó muito a totz os pueblos eslavos, beluns d'os quals consiguioron un estau independient quan s'esminglanoron estos imperios. A propaganda panchermanista feba veyer a primera Guerra Mundial como una guerra entre Chermanicos y Eslavos, y este punto de vista subchaceba en as ideyas nacionalsocialistas en o periodo d'entreguerras y a Segunda Guerra Mundial.